44ο Φεστιβάλ Λευκάρων - Η Μαρίκκου η ράφτενα
2026-08-11 20:30 (Asia/Nicosia) | Λεύκαρα, Λάρνακα, Λεύκαρα, 7700, Κύπρος
Τα Λεύκαρα ετοιμάζονται να φορέσουν τα γιορτινά τους και να υποδεχθούν κατοίκους και επισκέπτες στο 44ο Φεστιβάλ Λευκάρων, που θα πραγματοποιηθεί από τις 7 έως τις 22 Αυγούστου 2026. Για περισσότερες από δύο εβδομάδες, το πανέμορφο χωριό θα γεμίσει μουσική, θέατρο, παραδοσιακές βραδιές, εκθέσεις, street food, πολιτιστικές εκδηλώσεις και συναυλίες με αγαπημένους καλλιτέχνες, προσφέροντας ένα πλούσιο πρόγραμμα για όλες τις ηλικίες. Από αφιερώματα στο ελληνικό τραγούδι και μεγάλες λαϊκές συναυλίες μέχρι παιδικές εκδηλώσεις, θεατρικές παραστάσεις και βραδιές αφιερωμένες στην παράδοση των Λευκάρων, το φεστιβάλ αποτελεί κάθε χρόνο έναν από τους σημαντικότερους πολιτιστικούς θεσμούς του καλοκαιριού.
Τα events που ξεχωρίζουν
Παρασκευή 7 Αυγούστου
Επίσημη έναρξη του 44ου Φεστιβάλ Λευκάρων
Η αυλαία ανοίγει με αφιέρωμα στην Κυρία του Ελληνικού Τραγουδιού, Μαρινέλλα, με τις Έλενα Γιαννακοπούλου, Λίζα Θεοφάνους και Χριστούλα Τσαγγαρά, συνοδεία εξαμελούς ορχήστρας.
Σάββατο 8 Αυγούστου
Μεγάλη καλοκαιρινή συναυλία
Οι Θάνος Πετρέλης και Ελευθερία Ελευθερίου ανεβαίνουν στη σκηνή για μια βραδιά γεμάτη επιτυχίες, χορό και καλοκαιρινή διάθεση.
Κυριακή 9 Αυγούστου
Λευκαρίτικη Βραδιά – Αφιέρωμα στον Μάνο Λοΐζο
Μια ξεχωριστή μουσικοχορευτική παράσταση με χορωδίες και χορευτικά συγκροτήματα των Λευκάρων.
Δευτέρα 10 Αυγούστου
Παιδικό Πανηγύρι Χαράς
Μία ξεχωριστή εκδήλωση με θέατρο, μουσική, χορό, παιχνίδι, φουσκωτά και face painting.
Τρίτη 11 Αυγούστου
«Η Μαρίκκου η ράφτενα»
Η αγαπημένη κυπριακή κωμωδία της Σταυρούλας Λεοντίου ανεβαίνει στη σκηνή σε σκηνοθεσία Χριστιάνας Θεοδώρου.
Τετάρτη 12 Αυγούστου
«Αργυροχόοι των Λευκάρων: Ζωντανή Κληρονομιά»
Μια ιδιαίτερη βραδιά αφιερωμένη στην ιστορία και την τέχνη της λευκαρίτικης αργυροχοΐας, με μουσική, αφηγήσεις, προβολές και τιμητικές βραβεύσεις.
Πέμπτη 13 Αυγούστου
Back to the 80s, 90s & 00s
Ο DJ Louis αναλαμβάνει τα decks σε ένα μεγάλο retro party με τις μεγαλύτερες επιτυχίες των τριών δεκαετιών.
Σάββατο 15 Αυγούστου
Μουσικό Ξεφάντωμα
Ο Γιώργος Σταματάρης και η Σταυριάνα Κούτρα υπόσχονται μια αυθεντική κυπριακή βραδιά με ζωντανή μουσική, φαγητό, ποτό και χορό.
Κυριακή 16 Αυγούστου
Lefkara Street Food Festival
Οι δρόμοι των Λευκάρων γεμίζουν αρώματα και γεύσεις από αγαπημένα street food concepts, ενώ η βραδιά κορυφώνεται με συναυλία των Alcatrash, που υπόσχονται ένα εκρηκτικό live.
Σάββατο 22 Αυγούστου
Μεγάλη Χοροεσπερίδα
Το φεστιβάλ ολοκληρώνεται με παραδοσιακό γλέντι, ζωντανή μουσική από το συγκρότημα Ασίκηδες, χορό και κυπριακή φιλοξενία, κλείνοντας ιδανικά ακόμη μία επιτυχημένη διοργάνωση.

Μια φορά και… μια χώρα στο Δ.Δ Κιτίου
2026-08-11 20:30 | Κίτι, Λάρνακα, Κίτι, 7550
Από τις 11 έως τις 16 Αυγούστου, το Κίτι υποδέχεται αγαπημένους καλλιτέχνες, θεατρικές παραστάσεις, μουσικά αφιερώματα και ένα μεγάλο τζιότικο γλέντι.
Ένα πλούσιο εξαήμερο πολιτισμού και ψυχαγωγίας ετοιμάζει φέτος το Κίτι. Από την Τρίτη 11 μέχρι και την Κυριακή 16 Αυγούστου, οι Πολιτιστικές Εκδηλώσεις Κιτίου 2026 φέρνουν στην περιοχή θέατρο για μικρούς και μεγάλους, κωμωδίες, παραδοσιακή μουσική, χορό και ένα μεγάλο αφιέρωμα στη Μαρινέλλα.
Όλες οι εκδηλώσεις θα πραγματοποιηθούν στον χώρο στάθμευσης της εκκλησίας της Παναγίας Αγγελόκτιστης.
Τρίτη 11 Αυγούστου
Το Θέατρο Piccolo παρουσιάζει την παιδική θεατρική παράσταση «Μια φορά και… μια χώρα», σε σκηνοθεσία της Βασιλικής Ανδρέου και του Μάριου Στυλιανού. Παίζουν οι Μάριος Στυλιανού, Βασιλική Ανδρέου, Σάββας Μενοίκου και Μαρία Λοϊζίδου. Μετά το τέλος της παράστασης θα προσφερθεί δωρεάν παγωτό στα παιδιά. Ώρα έναρξης: 20.30
Τετάρτη 12 Αυγούστου
Ο θίασος του Κώστα Βήχα και του Γιώργου Ζένιου παρουσιάζει τη θεατρική κωμωδία «Κατάλαθος τρελαθήκαμε», μια παράσταση που υπόσχεται άφθονο γέλιο. Τη σκηνοθεσία υπογράφει ο Κώστας Βήχας και παίζουν οι Γιώργος Ζένιος, Κώστας Βήχας, Μιχάλης Μουστάκας, Ξένια Κατσουνωτού, Θεοδώρα Βήχα και Πέτρος Φιλίππου. Ώρα έναρξης: 21.00
Πέμπτη 13 Αυγούστου
Το Θέατρο Μουσουλίδη παρουσιάζει την παράσταση «Η Μαριικού η ράφτενα», σε σκηνοθεσία Χριστιάνας Θεοδώρου. Στη διανομή συμμετέχουν οι Λουκία Μουσουλιώτη, Χριστίνα Θεοδώρου, Γιώργης Χριστοδούλου, Κώστας Κωνσταντίνου, Ευαγγελία Νικολάου και Ερασμία Χρίστου. Ώρα έναρξης: 21.00
Παρασκευή 14 Αυγούστου
Μια βραδιά γεμάτη νοσταλγία και αγαπημένα τραγούδια είναι αφιερωμένη στη σπουδαία Μαρινέλλα. Στο μεγάλο μουσικοχορευτικό αφιέρωμα, τραγούδια που όλοι αγαπήσαμε θα ερμηνεύσουν η Δέσποινα Ολυμπίου, η Μαρία Θεοδότου και η Φρειδερίκη Τομπάζου. Τη μουσική επιμέλεια έχει ο Σάββας Χρυσάνθου, ενώ συμμετέχουν επταμελής ορχήστρα και η επαγγελματική χορευτική ομάδα της Μαρίας Ζαχαρίου Καραπίττα από τη Σχολή Χορού Mambo. Στο κοινό θα προσφερθεί δωρεάν καρπούζι. Ώρα έναρξης: 21.00
Σάββατο 15 Αυγούστου
Ο Γιάμας και η Στέλλα Γεωργιάδου συναντούν τον Χορευτικό Όμιλο «Αθανασία» σε μια μεγάλη μουσικοχορευτική βραδιά για τον Δεκαπενταύγουστο. Ώρα έναρξης: 21.00
Κυριακή 16 Αυγούστου
Οι εκδηλώσεις ολοκληρώνονται με ένα αυθεντικό τζιότικο γλέντι και το μουσικό σχήμα «Νομάδες». Μια γιορτινή βραδιά με κυπριακή μουσική, παραδοσιακούς ρυθμούς και χορό. Ώρα έναρξης: 21.00
>> Τρίτη 11-Κυριακή 16 Αυγούστου, Χώρος στάθμευσης εκκλησίας Παναγίας Αγγελόκτιστης, Κίτι

Νυχτερινό Πεντάγραμμο με Όμορφες Μελωδίες
2026-08-11 21:00 | Άλωνα, Άλωνα, Λευκωσία, Άλωνα, 2751
Η Άλωνα ετοιμάζεται να φορέσει τα γιορτινά της και να υποδεχθεί το 52ο Φεστιβάλ Άλωνας, έναν από τους μακροβιότερους και πιο αγαπημένους πολιτιστικούς θεσμούς της ορεινής Κύπρου.
Από τις 8 έως τις 18 Αυγούστου 2026, το γραφικό χωριό της Πιτσιλιάς θα γεμίσει μουσική, θέατρο, χορό, παραδοσιακές εκδηλώσεις, εκθέσεις, φιλανθρωπικές δράσεις και γιορτινή διάθεση, προσφέροντας ένα πλούσιο πρόγραμμα για μικρούς και μεγάλους.
Με ελεύθερες αλλά και ειδικές εκδηλώσεις, το φεστιβάλ αποτελεί μια ξεχωριστή αφορμή για μια καλοκαιρινή εξόρμηση στα βουνά, εκεί όπου η κυπριακή παράδοση συναντά τον πολιτισμό και τη φιλοξενία.
52ο Φεστιβάλ Άλωνας
8–18 Αυγούστου 2026
Παράδοση – Εκδηλώσεις
Σάββατο 08/08/26
8:00 μ.μ.
Επίσημη κήρυξη έναρξης του Φεστιβάλ Άλωνας από τον Υπουργό Ενέργειας, Εμπορίου και Βιομηχανίας (ΥΕΕΒ), κ. Μιχάλη Δαμιανού.
«Της Κυρά Θάλασσας»
Ένα ταξίδι στις θάλασσες του ελληνισμού από τον Λαογραφικό Όμιλο Λεμεσού. Χοροί και τραγούδια από Κύπρο, Λέσβο, Μικρά Ασία, Σμύρνη και νησιά του Αιγαίου (Κυκλάδες).
Γενική επιμέλεια: Κωνσταντίνος Πρωτοπαπάς
Απονομή τιμητικών πλακετών – Δεξίωση.
Κυριακή 09/08/26
8:15 π.μ.
Μνημόσυνο αποθανόντων και πεσόντων μελών του Α.Π.Ο.Α.
11:00 π.μ.
Εγκαίνια έκθεσης με τίτλο:
«Η Παράδοση της Κύπρου μέσα από τις ποικίλες διαστάσεις της τέχνης» στην αίθουσα εκδηλώσεων «Ανδρέας Αργυρού».
Τα εγκαίνια θα τελέσει ο Δρ Κυριάκος Ιωάννου, Νεοελληνιστής, Πανεπιστημιακός, Πρόεδρος του Ομίλου Λογοτεχνίας και Κριτικής.
Καλλιτέχνες από την Άλωνα θα εκθέσουν τα έργα τους.
Η έκθεση θα είναι ανοιχτή καθ’ όλη τη διάρκεια του Φεστιβάλ Άλωνας.
Μουσική παρέμβαση: Αγγελική Πρέζα
5:30 μ.μ.
«Καφές της Αγάπης», διοργανώνεται από τις κυρίες των οργανωμένων φορέων της Άλωνας.
Όλα τα έσοδα θα διατεθούν στον ΠΑΣΥΚΑΦ. Θα τραγουδήσει η μουσικός Αντιγόνη Φωτίου.
Δευτέρα 10/08/26
6:00 μ.μ.
Αιμοδοσία για ενίσχυση της Τράπεζας Αίματος Άλωνας στη μνήμη των πεσόντων και αποθανόντων μελών του ΑΠΟΑ.
8:30 μ.μ.
Τομπόλα.
Τρίτη 11/08/26
9:00 μ.μ.
«Νυχτερινό Πεντάγραμμο με Όμορφες Μελωδίες»
Χώρος: Βρύση Φωτήστρα
Φωνητικό ντουέτο με συνοδεία πιάνου:
Αντιγόνη Φωτίου και Μαρία Νεοκλέους
Τετάρτη 12/08/26
9:00 μ.μ.
Ντοκιμαντέρ
«Το Νερό στην Κύπρο – Θύμησες άλλων εποχών»
Σκηνοθεσία: Παναγιώτης Παπαπέτρου – Σενάριο: Δρ Γιώργος Κωνσταντίνου
Αφήγηση: Κώστας Χαραλαμπίδης
Πέμπτη 13/08/26
8:30 μ.μ.
Κυπριακή κωμωδία της Μαρίας Χαραλάμπους
με τίτλο:
«ΣΑΝ ΤΗΝ ΚΥΠΡΟ ΕΝ ΕΣΣΙΕΙ»
Γενική είσοδος: €10.00. Παιδιά κάτω των 10 ετών: Δωρεάν
Συμμετέχουν οι ηθοποιοί:
Γιώργος Νικολάου
Έλια Ιωαννίδου
Πάνος Αντωνίου
Άντρεα Δημητρίου
Γιώργος Ιωσήφ
Παρασκευή 14/08/26
10:00 π.μ.
Διαγωνισμός πιλόττας και ταβλιού.
Δηλώσεις συμμετοχής:
Άριστος Βανεζης
Τηλ. 99 614392
8:30 μ.μ.
Πανηγυρική Τομπόλα με μεγάλα κέρδη.
10:30 μ.μ.
Αλώνια & Σαλόνια – street party Live DJ Dino (mix FM)
Σάββατο 15/08/26
9:30 μ.μ.
Μουσική βραδιά – Ο Χορός του Φουντουκιού
Με το μουσικό σχήμα
THE BOYZ
Περάστε ένα βράδυ γεμάτο διασκέδαση, χορό και τραγούδι.
Γενική είσοδος: €10.00
Παιδιά κάτω των 10 ετών: Δωρεάν
Προκρατήσεις:
Σταύρος Σταύρου 99374939
Ανδρέας Στυλιανίδης 99564918
Κυριακή 16/08/26
5:00 μ.μ.
Εκδήλωση Αγάπης και Προσφοράς
Τρίωρη δράση με δημιουργικά εργαστήρια εις μνήμη του Αλκίνοου Αρτεμίου. Την εκδήλωση στηρίζει με την ενεργή συμμετοχή της η Επίτροπος Προστασίας των Δικαιωμάτων του Παιδιού, κ. Έλενα Περικλέους.
Σε συνεργασία με το Ίδρυμα Αλκίνοος Αρτεμίου.
Δευτέρα 17/08/26
8:30 μ.μ.
Τομπόλα.
Τρίτη 18/08/26
8:00 μ.μ.
Λαϊκό Πανηγύρι
Μουσική – Τραγούδι – Χορός – Φαγητό.
Το μουσικό σχήμα «ΜΑΖΙ με φίλους» θα σας κρατήσει συντροφιά σε μια αξέχαστη βραδιά διασκέδασης.
Προκρατήσεις:
Σταύρος Σταύρου 99374939
Ανδρέας Στυλιανίδης 99564918
Συντονισμός Εκδηλώσεων Φεστιβάλ Άλωνας Αθηνά Κυθραιώτου, εκπαιδευτικός
Το Φεστιβάλ Άλωνας τελεί υπό την αιγίδα του Υπουργείου Ενέργειας, Εμπορίου και Βιομηχανίας (ΥΕΕΒ), κ. Μιχάλη Δαμιανού.

ALBARIÑOS & THE PAELLA FILES
2026-08-12 19:30 - 22:00 | NoVinoPhobia, Makariou III & Stilianou Lena, Λεμεσός, Λεμεσός, 4003, Κύπρος
Dear friends,
Join us for an Albariño night with ”Alien” Seafood Paella on Wednesday, August 12th at 19:30!
We have joined forces with EAT Exploring Alimentation to create a wine pairing night for you! The evening will start with a tasting of below wines paired with a portion of seafood Paella by Chef Petros Yiangou.
***Paella with invasive Mediterranean species – aka ”Fish the Alien”!
(Rice, saffron, herbs, spices, onion, garlic, carrot, celery, thyme, shellfish, Lionfish, Red Sea Goatfish, Blue Crab, Mantis Shrimps and more)
The wines:
Quinta de Couselo Rosal
Albariño A. Ponte da Boga
Valdamor Albariño
The cost of the tasting will be at 25.00€ per person.
After the tasting, the wines will also be available by the glass at 6.00€ or… just get a bottle at 23.00€.
And if you are still hungry, Chef Petros Yiangou will be prepared… with more Paella at 15.00€ per portion.
Due to limited space reservations are highly recommended at 25255913 or inbox via social media.

Ποιός εν ο Μουχτάρης;
2026-08-12 20:00 | Πολυδύναμο Κέντρο Πραστειού Λεμεσού, Πραστειό, Λεμεσός, Πραστειό, 4601, Κύπρος
ΚΑΛΟΚΑΙΡΙΝΕΣ ΕΚΔΗΛΩΣΕΙΣ
ΠΡΑΣΤΕΙΟΥ ΑΥΔΗΜΟΥ – 2026-

Φεστιβάλ Μουσικής 2026 στο Θεατράκι Δάσους
2026-08-12 20:00 | Θεατράκι Δάσους, Ιωάννη Κυριακίδη, Λεμεσός, Κάτω Αμίαντος, 4810
Το Θεατράκι Δάσους στον Κάτω Αμίαντο μετατρέπεται και φέτος σ’ έναν ξεχωριστό καλοκαιρινό προορισμό πολιτισμού, φιλοξενώντας το Φεστιβάλ Μουσικής 2026, μια διοργάνωση που παντρεύει τη μουσική με τη μοναδική ατμόσφαιρα του δάσους του Τροόδους.
Μετά τη θερμή ανταπόκριση που γνώρισε η περσινή διοργάνωση, το φεστιβάλ επιστρέφει από τις 4 Ιουλίου έως τις 30 Αυγούστου, παρουσιάζοντας δώδεκα εκδηλώσεις που κινούνται από την κλασική μουσική και την όπερα μέχρι την τζαζ, το έντεχνο τραγούδι, τον κινηματογράφο και τη λογοτεχνία.
Στην καρδιά του Εθνικού Δασικού Πάρκου Τροόδους, σε ένα φυσικό περιβάλλον που συνδυάζει δροσιά, ηρεμία και μοναδική ακουστική, το Θεατράκι Δάσους έχει καθιερωθεί ως ένας ιδιαίτερος πολιτιστικός προορισμός, προσφέροντας στο κοινό την ευκαιρία να απολαμβάνει ποιοτικές καλλιτεχνικές παραγωγές μέσα στη φύση.
Το φετινό πρόγραμμα φιλοξενεί καταξιωμένους και ανερχόμενους καλλιτέχνες από την Κύπρο και το εξωτερικό, με συναυλίες αφιερωμένες στη γαλλική και ρωσική μουσική, την όπερα, τη μουσική δωματίου, την τζαζ, τον κινηματογράφο και το ελληνικό έντεχνο τραγούδι.
Η αυλαία ανοίγει στις 4 Ιουλίου με τη συναυλία «French Fragrance, Russian Passion», ένα πρόγραμμα για φλάουτο και πιάνο με έργα των Ντεμπισί, Φορέ, Μπιζέ, Σεν-Σανς, Ραχμάνινοφ, Μπαλακίρεφ και Σβιντίροφ, με την Εύα Σταύρου στο φλάουτο και τους Αγνή Σακκά και Μανώλη Νεοφύτου στο πιάνο.
Ξεχωριστή θέση στο πρόγραμμα κατέχει το αφιέρωμα στο ελληνικό έντεχνο τραγούδι «Κοίτα μια νύχτα» στις 25 Ιουλίου, με τραγούδια των Χατζιδάκι, Θεοδωράκη, Ξαρχάκου και Λοΐζου από νέους ερμηνευτές και αποφοίτους του Μουσικού Σχολείου Λεμεσού.
Στις εκδηλώσεις του Αυγούστου περιλαμβάνονται βραδιές όπερας, μουσικής δωματίου και τζαζ, καθώς και η συναυλία «A Night of Cinematic Music», αφιερωμένη στη μουσική του ελληνικού και διεθνούς κινηματογράφου. Το κοινό θα έχει επίσης την ευκαιρία να παρακολουθήσει την παρουσίαση του βιβλίου «Τα ξωτικά της Έρλαντ» της Ζέλειας Γεωργιάδου, σε μια εκδήλωση που συνδυάζει λογοτεχνία και μουσική.
Ιδιαίτερο ενδιαφέρον παρουσιάζουν ακόμη οι εμφανίσεις του Christos Yerolatsitis Trio, η συναυλία «Σερενάτα κάτω από τ’ άστρα» με τη Βάκια Σταύρου, η Βραδιά Όπερας με τους Μάριο Ανδρέου και Laden Ince, καθώς και η αυλαία του φεστιβάλ στις 30 Αυγούστου με το «Night of Jazz with Elizabeth», μια βραδιά αφιερωμένη στη μαγεία της ζωντανής τζαζ.
Αναλυτικό πρόγραμμα
Σάββατο 4 Ιουλίου: «French Fragrance, Russian Passion»
Εύα Σταύρου (φλάουτο), Αγνή Σακκά και Μανώλης Νεοφύτου (πιάνο) σε έργα των Ντεμπισί, Φορέ, Μπιζέ, Σεν-Σανς, Ραχμάνινοφ, Μπαλακίρεφ και Σβιντίροφ.
Σάββατο 25 Ιουλίου: «Κοίτα μια νύχτα – Αφιέρωμα στο έντεχνο τραγούδι»
Συμμετέχουν Πτυχιούχοι Ερμηνευτές και Απόφοιτοι του Μουσικού Σχολείου Λεμεσού και οι Άντρεα Σοφοκλέους (φωνή), Σοφία Περικλέους (κοντραμπάσο), Μαρίνος Σούγλης (πιάνο) σε έργα των Χατζηδάκι, Θεοδωράκη, Ξαρχάκου, Λοΐζου κ.ά.
Κυριακή 26 Ιουλίου: «Αριστουργήματα της Μπαρόκ και Κλασικής Όπερας»
Αφιέρωμα στις εποχές του μπαρόκ και του κλασικισμού με τη Θεοδώρα Ράφτη (φωνή) και τον Μανώλη Νεοφύτου (πιάνο).
Σάββατο 1η Αυγούστου: «Από τη Ροκ μέχρι την Τζαζ».
Αυτοσχεδιασμοί με τους Πάνο Οικονόμου (κρουστά), Γρηγόρη Αρτεμίδη (ηλεκτρική κιθάρα)
Τετάρτη 5 Αυγούστου: «Ρεσιτάλ Τραγουδιού και Πιάνου»
Συμμετέχουν Πτυχιούχοι Ερμηνευτές και Απόφοιτοι του Μουσικού Σχολείου Λεμεσού, Αλεξάνδρα Βίκτωρος (πιάνο), Κωνσταντίνα Χριστοδούλου (φωνή) σε έργα Ντεμπισί, Γκρίγκ, Ντονιτσέτι, Σούμπερτ, Σούμαν
Τετάρτη 12 Αυγούστου: «A Night of Cinematic Music»
Μουσική από ελληνικό και ξένο κινηματογράφο με τον Μανώλη Νεοφύτου στο πιάνο.
Κυριακή 16 Αυγούστου: Christos Yerolatsitis Trio
Συνθέσεις τους Χρίστου Γερολατσίτη και επιλεγμένες διασκευές από ρεπερτόριο της τζαζ μουσικής με τους Χρίστο Γερολατσίτη (πιάνο), Κυριάκο Κέστα (κοντραμπάσο), Στέλιο Ξυδιά (κρουστά)
Δευτέρα 17 Αυγούστου: Σερενάτα κάτω από τ’ άστρα
Τραγούδια διεθνούς ρεπερτορίου από Ελλάδα, Κύπρο, Γαλλία, Αργεντινή, Αγγλία κ.ά. με τη Βάκια Σταύρου (φωνή), Μανώλη Νεοφύτου (πιάνο).
Τετάρτη 19 Αυγούστου: Παρουσίαση βιβλίου «Τα ξωτικά της Έρλαντ»
Ένα παραμύθι της Ζέλειας Γεωργιάδου για μικρούς και μεγάλους, μία αλληγορία για τη ζωή στις σύγχρονες πόλεις, τη φιλία, την αγάπη, την ατομική και συλλογική ευθύνη. Συμμετέχουν η συγγραφέας και οι Άριστος Άριστος Τσιάρτας (παρουσίαση), Μανώλης Νεοφύτου (πιάνο), Μαρίνα Νεοφύτου (συντονισμός συζήτησης).
Σάββατο 22 Αυγούστου: Βραδιά Όπερας
Άριες από έργα των Βέρντι, Πουτσίνι, Μπελίνι κ.ά. με τους Μάριο Ανδρέου, Λάντεν Ίντζε (φωνή) και Μανώλη Νεοφύτου (πιάνο).
Παρασκευή 28 Αυγούστου: Συναυλία Μουσικής Δωματίου
Έργα Ραχμάνινοφ, Λε Μαν, Τσαϊκόφσκι και Κάρβελου ερμηνεύουν οι Μανώλης Νεοφύτου (πιάνο), Βόλφγκανγκ Σρέντερ (βιολί) και Ρομπέρτας Γκροντ (βιολοντσέλο)
Κυριακή 30 Αυγούστου: Night of Jazz with Elizabeth
Ζεστά φωνητικά, πλούσιες αρμονίες και η αδιαμφισβήτητη γοητεία της ζωντανής τζαζ με τον Γιώργο Κούλα (κρουστά) και την Ελίζαμπεθ Σιμονιάν (φωνή)
Πού και πότε
Κάτω Αμίαντος, Θεατράκι Δάσους, 4, 25, 26 Ιουλίου, 1, 5, 12, 16, 17, 19, 22, 28 και 30 Αυγούστου, 8μ.μ. (Εξαίρεση η συναυλία της 4ης Ιουλίου, η οποία αρχίζει στις 7μ.μ.) Πληροφορίες και κρατήσεις: 99833944. Προπώληση για επιλεγμένες συναυλίες: SoldOut Tickets

Perseids Meteor Shower Night
2026-08-12 20:00 - 23:30 | Πλανητάριο Κύπρου, Episkopeio, Λευκωσία, Επισκοπειό, 2642
🌠✨ Ένα από τα πιο εντυπωσιακά ουράνια φαινόμενα της χρονιάς έρχεται στο Πλανητάριο Κύπρου!
Στις 12 Αυγούστου, σας προσκαλούμε στο Perseids Meteor Shower Night για να απολαύσουμε μαζί τη μαγεία των πεφταστεριών κάτω από τον καλοκαιρινό ουρανό.
Φέρτε την οικογένεια και τους φίλους σας, χαλαρώστε κάτω από τα αστέρια, κάντε μια ευχή σε κάθε διάττοντα αστέρα που θα δείτε και ζήστε μια αξέχαστη βραδιά στο Πλανητάριο Κύπρου.
Μπορείτε να φέρετε τις κουβέρτες και τα μαξιλάρια σας για να απολαύσετε τη βραδιά ακόμα πιο άνετα. ✨
Για να κάνετε τη βραδιά ακόμα πιο ξεχωριστή, θα είναι διαθέσιμη προαιρετικά μια πιατέλα τυριών, αλλαντικών και φρούτων για 2–3 άτομα, συνοδευόμενη από ένα μπουκάλι κρασί, στην τιμή των €60. 🍷🧀✨
📅 12 Αυγούστου | 🕗 20:00 – 00:00
🎟 Δωρεάν Εκδήλωση
Σας περιμένουμε για μια μοναδική βραδιά κάτω από τα αστέρια. 🌌💫

Αστρονομική Βραδιά στην Κυπερούντα
2026-08-12 20:00 - 23:30 | Κυπερούντα, Λεμεσός, Κυπερούντα, 4876
Αυλή Εκκλησίας Αγίου Αρσενίου Παρακολούθηση των περσίδων και άλλων ουράνιων σωμάτων με τηλεσκόπια Είσοδος ελεύθερη ΔΙΟΡΓΑΝΩΤΗΣ: ΦΡΟΝΤΙΣΤΗΡΙΑ ΦΑΚΑ

Summer Music Festival 2026 στο Aphrodite Hills Resort
2026-08-12 20:30 | Aphrodite Hills, Κούκλια, Πάφος, Κούκλια, 8500
Το καλοκαίρι στο Aphrodite Hills Resort επιστρέφει και φέτος με τον πιο μουσικό του χαρακτήρα, μέσα από το αγαπημένο Summer Music Festival του Aphrodite Hills Resort, ένα event θεσμός. Το φεστιβάλ επιστρέφει με ακόμη περισσότερες μουσικές βραδιές στην καρδιά του Resort, φιλοξενώντας και φέτος αξιόλογους καλλιτέχνες και μουσικά σχήματα.
Από τις 3 Ιουλίου έως τις 2 Σεπτεμβρίου 2026, κάθε Παρασκευή και επιλεγμένες Τετάρτες στις 20:30, το Village Square μεταμορφώνεται σε μια ατμοσφαιρική σκηνή κάτω από τον καλοκαιρινό ουρανό, προσκαλώντας επισκέπτες και διαμένοντες του Resort σε αξέχαστες καλοκαιρινές βραδιές, σε ένα από τα πιο όμορφα καλοκαιρινά σκηνικά του νησιού.
Με φόντο τη θάλασσα και το καλοκαιρινό σκηνικό του Aphrodite Hills Resort, το φεστιβάλ συνδυάζει ζωντανή μουσική, εκλεκτές γεύσεις και δροσερά κοκτέιλ, δημιουργώντας μια ολοκληρωμένη εμπειρία διασκέδασης που απευθύνεται σε όλες τις αισθήσεις.
Η εμπειρία
Το Summer Music Festival δεν είναι απλώς μια σειρά μουσικών εκδηλώσεων, αλλά μια ολοκληρωμένη καλοκαιρινή εμπειρία που συνδυάζει μουσική, γεύση και ατμόσφαιρα σε ένα από τα πιο όμορφα σκηνικά της Κύπρου.
Καθ’ όλη τη διάρκεια του φεστιβάλ, το Village Square του Aphrodite Hills Resort ζωντανεύει με ήχους και μελωδίες από την ελληνική και τη διεθνή μουσική σκηνή, μέσα από live εμφανίσεις καλλιτεχνών και μουσικών σχημάτων. Από χαλαρές μελωδίες μέχρι πιο ανεβαστικούς ρυθμούς, κάθε εμφάνιση προσφέρει μια διαφορετική εμπειρία κάτω από τον καλοκαιρινό ουρανό.
Είτε πρόκειται για μια χαλαρή έξοδο με φίλους, ένα ρομαντικό δείπνο ή μια οικογενειακή βραδιά, το Summer Music Festival προσφέρει το ιδανικό σκηνικό για να απολαύσει κανείς το καλοκαίρι με χαλαρή διάθεση, μουσική και καλό φαγητό στα εστιατόρια του Village Square.
Γεύσεις και διασκέδαση στο Village Square
Καθ’ όλη τη διάρκεια του Summer Music Festival, το Village Square αποκτά ακόμη περισσότερη ζωντάνια μέσα από επιλεγμένα pop-up σημεία και casual επιλογές φαγητού και ποτού που συμπληρώνουν τη μουσική εμπειρία, με γεύσεις από όλο τον κόσμο, από παραδοσιακή κυπριακή κουζίνα με μεζέδες, μέχρι πιο χαλαρές εμπειρίες τύπου μπυραρίας με μεγάλη ποικιλία από μπύρες και συνοδευτικά πιάτα.
Οι επισκέπτες μπορούν επίσης να απολαύσουν γεύσεις σε ένα πιο street-style περιβάλλον, με επιλογές όπως bratwurst sausage, hot dogs, nachos, popcorn και cotton candy, όπως επίσης δροσιστικά ποτά και cocktails καθώς και επιλογές μπύρας, αναψυκτικών και διαφόρων άλλων ποτών, ιδανικά για μια χαλαρή καλοκαιρινή έξοδο και για κάθε προτίμηση.
Το πρόγραμμα
Το φετινό lineup περιλαμβάνει μια ποικιλία μουσικών σχημάτων και καλλιτεχνών που θα παρουσιάσουν αγαπημένες ελληνικές και ξένες επιτυχίες, δημιουργώντας διαφορετικές μουσικές εμπειρίες σε κάθε βραδιά.
Ιούλιος
03/07 – Prospectus
10/07 – Mr Wilson
17/07 – Kyklos
22/07 – Malvina and the boys
24/07 – Fuse
29/07 – Time Surfers Party Band
31/07 – Metallica
Αύγουστος
• 05/08 – Minus One
• 07/08 – Kyklos
•12/08 – Prodromos Tsolias & Aristi Poulli powered by Kefia Band
•14/08 – Filippos Antzoulino
• 21/08 – Street Band by Sotos Gonios
• 26/08 – Prospectus
• 28/08 – Fuse
Σεπτέμβριος
02/09 – Minus One
Είσοδος ελεύθερη
Η είσοδος στο Summer Music Festival είναι ελεύθερη για όλους τους επισκέπτες.
Για περισσότερες πληροφορίες σχετικά με το αναλυτικό πρόγραμμα και για κρατήσεις στα εστιατόρια του Village Square, καλέστε στο 26 828 000 ή επισκεφθείτε την επίσημη σελίδα του φεστιβάλ εδώ.

Cinema στη Παραλία – By the Sea στην Plage
2026-08-12 20:30 | Yeroskipou Municipal Beach, Yeroskipou, Πάφος, Γεροσκήπου, 8204
Τι καλύτερο από μια καλοκαιρινή βραδιά με ταινία, καλή παρέα και τον ήχο της θάλασσας στο φόντο; Το αγαπημένο «Cinema στη Παραλία – By the Sea» του Πετρίδειου Ιδρύματος επιστρέφει και φέτος, μεταφέροντας τη μεγάλη οθόνη κυριολεκτικά δίπλα στο κύμα.
Το φετινό πρόγραμμα περιλαμβάνει τέσσερις προβολές, στις 21 και 28 Ιουλίου και στις 12 και 19 Αυγούστου, στη Δημοτική Παραλία Γεροσκήπου (Plage) και στη Venus Bleu Beach. Οι προβολές αρχίζουν στις 20:30 και η είσοδος είναι ελεύθερη, με το μοναδικό απαραίτητο «dress code» να είναι τα άνετα ρούχα, οι σαγιονάρες και η καλοκαιρινή διάθεση.

Σταύρος Κωνσταντίνου στην Τάλα
2026-08-12 20:30 | Τάλα, Τάλα, Πάφος, Τάλα, 8577, Κύπρος
Ένας από τους πλέον καταξιωμένους και αγαπημένους κύπριους καλλιτέχνες, ο Σταύρος Κωνσταντίνου, θα δώσει μια αυγουστιάτικη συναυλία στην Τάλα.
Η εκδήλωση, που οργανώνει το Κοινοτικό Συμβούλιο Τάλας, θα πραγματοποιηθεί την Τετάρτη 12 Αυγούστου και ώρα 8.30μμ στην πλατεία της κοινότητας. Ο Σταύρος Κωνσταντίνου θα τραγουδήσει τις μεγαλύτερες επιτυχίες του και άλλα κομμάτια από την ελληνική δισκογραφία, ενώ θα συνοδεύεται από την ορχήστρα του.
Η συναυλία θα είναι με δωρεάν είσοδο, προσφορά του Κοινοτικού Συμβουλίου Τάλας.

Greek Summer Live Experience at Garden
2026-08-12 20:30 | Garden Day & Night, 2 Miki Theodoraki Str., Λευκωσία, Λευκωσία, 1097
Μια βραδιά γεμάτη Ελλάδα ετοιμάζει το Garden, υποδεχόμενο στη σκηνή του τον Γιάννη Κρητικό. Την Τετάρτη 12 Αυγούστου, ο γνωστός καλλιτέχνης παρουσιάζει το «Greek Summer Live Experience», ένα πρόγραμμα με ελληνικές επιτυχίες, παραδοσιακά ακούσματα και έντονο νησιώτικο χρώμα.
Με τη λύρα του ανά χείρας και τη χαρακτηριστική ενέργεια των ζωντανών εμφανίσεών του, ο Γιάννης Κρητικός υπόσχεται να παρασύρει το κοινό σε μια μουσική διαδρομή γεμάτη τραγούδι και χορό. Από αγαπημένες μελωδίες μέχρι ξεσηκωτικούς νησιώτικους ρυθμούς, το πρόγραμμα είναι φτιαγμένο για να μετατρέψει τη βραδιά σε μια μεγάλη καλοκαιρινή παρέα.
Μια εμφάνιση που φέρνει τη διάθεση των ελληνικών νησιών στο Garden και υπόσχεται να μας κάνει να τραγουδήσουμε από το πρώτο μέχρι το τελευταίο τραγούδι.
Τετάρτη 12 Αυγούστου, 20:30, Garden Day & Night, κρατήσεις: 22 66 26 26.

44ο Φεστιβάλ Λευκάρων - Αργυροχόοι των Λευκάρων: Ζωντανή Κληρονομιά
2026-08-12 20:30 | Λεύκαρα, Λάρνακα, Λεύκαρα, 7700, Κύπρος

Αλκίνοος Ιωαννίδης στο Παραλίμνι
2026-08-12 21:00 | Δημοτικό Αμφιθέατρο Παραλιμνίου, Αντώνη Παπαδόπουλου, Αμμόχωστος, Παραλίμνι, 5285
Ο Αλκίνοος Ιωαννίδης, συνεχίζει την καλοκαιρινή του περιοδεία στην Κύπρο, με δύο συναυλίες τον Αύγουστο.
Μαζί του επί σκηνής, τέσσερις Κύπριοι μουσικοί, καινούριοι συνοδοιπόροι που δίνουν στα τραγούδια μια διαφορετική προσέγγιση μέσα από τους ήχους εγχόρδων και κρουστών.
Με διαφορετικές ενορχηστρώσεις, το πρόγραμμα χαρακτηρίζεται από στιγμές μεγάλης έντασης και συγκίνησης αλλά και τη χαρά αυτής της συνάντησης, την επικοινωνία των μουσικών μεταξύ τους αλλά και με το κοινό, την ελευθερία του αυτοσχεδιασμού και τη συνύπαρξη διαφορετικών μουσικών κόσμων.

Μαραθώνιος Θερινών Προβολών 2026
2026-08-12 21:00, 2026-08-13 21:00 | Θερινός Κινηματογράφος Κωνστάντια, Solonos Michailidi 15, Λευκωσία, Λευκωσία, 1035
Το Τμήμα Σύγχρονου Πολιτισμού του Υφυπουργείου Πολιτισμού και το Θέατρο Ένα ανακοινώνουν την έναρξη του αγαπημένου στο πλατύ κοινό , «Μαραθωνίου Θερινών Προβολών 2026», που πραγματοποιείται, όπως κάθε καλοκαίρι, στον ιστορικό Θερινό Κινηματογράφο «Κωνστάντια», στη Λευκωσία.
Κάτω από τον καλοκαιρινό ουρανό της πρωτεύουσας και με τη νοσταλγική ατμόσφαιρα του θερινού σινεμά, ο Μαραθώνιος Θερινών Προβολών επιστρέφει για 27η χρονιά, αποτελώντας έναν από τους σημαντικότερους πολιτιστικούς θεσμούς της Κύπρου, ενισχύοντας τη κινηματογραφική παιδεία και την πολιτιστική ζωή του τόπου.
Μνήμη Γλυκείας Πατρίδας/ Memory of a Sweet Homeland – Σκηνοθεσία: Σταύρος Παπαγεωργίου
Η φετινή πρεμιέρα, Τετάρτη 15 Ιουλίου στις 21:00, θα πραγματοποιηθεί με το ιστορικό ντοκιμαντέρ «Μνήμη Γλυκείας Πατρίδας» σε σενάριο και σκηνοθεσία Σταύρου Παπαγεωργίου, το οποίο καταγράφει την σχεδόν άγνωστη ιστορία των Ελλήνων προσφύγων της Μικράς Ασίας, που μετά την Καταστροφή του 1922 αναζήτησαν καταφύγιο στην Κύπρο.
Hamnet / Άμνετ – σκηνοθεσία Chloé Zhao
Στο φετινό πρόγραμμα περιλαμβάνονται βραβευμένες παραγωγές από όλο τον κόσμο, οι οποίες απέσπασαν σημαντικές διακρίσεις και ξεχώρισαν σε μεγάλα διεθνή κινηματογραφικά φεστιβάλ, όπως το βραβευμένο με Όσκαρ «HAMNET / ΑΜΝΕΤ», σε σενάριο και σκηνοθεσία Chloé Zhao, βασισμένο στο ομώνυμο μπεστ σέλερ μυθιστόρημα της Maggie O’Farrell (Βραβεία & Διακρίσεις: Βραβείο Α΄ Γυναικείου Ρόλου, Βραβεία Όσκαρ, 2026, Καλύτερης Ταινίας & Βραβείο Α’ Γυναικείου Ρόλου, Χρυσές Σφαίρες, 2026, Οκτώ υποψηφιότητες, Όσκαρ, 2026, συμπεριλαμβανομένων των Καλύτερης Ταινίας & Σκηνοθεσίας, Συμπερίληψη στις 10 καλύτερες ταινίες της χρονιάς, American Film Institute (AFI), 2025.
«ΕΝΑ ΑΠΛΟ ΑΤΥΧΗΜΑ/ IT WAS JUST AN ACCIDENT» σε σενάριο και σκηνοθεσία Jafar Panahi (Βραβεία & Διακρίσεις: Χρυσός Φοίνικας, Φεστιβάλ Καννών, 2025, Βραβείο Καλύτερης Ταινίας, Φεστιβάλ Κινηματογράφου του Σίδνεϊ, 2025, Τέσσερις υποψηφιότητες, Χρυσές Σφαίρες, 2026), «PERFECT DAYS / ΥΠΈΡΟΧΕΣ ΜΕΡΕΣ» σε σκηνοθεσία Wim Wenders (Βραβεία & Διακρίσεις: Βραβείο Καλύτερης Ερμηνείας (Kōji Yakusho) & Βραβείο της Κριτικής Επιτροπής, Φεστιβάλ Καννών, 2023. Υποψηφιότητα για Χρυσό Φοίνικα, Φεστιβάλ Καννών, 2023. Υποψηφιότητα για Όσκαρ Καλύτερης Διεθνούς Ταινίας, 96α Βραβεία Όσκαρ, 2024. Βραβείο Καλύτερης Ταινίας, Asia Pacific Screen Awards, 2023). Το ιστορικό δράμα, αφιέρωμα στους Αρμενίους, «THE CUT / Η ΜΑΧΑΙΡΙΑ / LA BLESSURE» σε σκηνοθεσία Fatih Akin (Βραβεία & Διακρίσεις: Επίσημη Συμμετοχή στο Διαγωνιστικό Τμήμα, Φεστιβάλ Κινηματογράφου Βενετίας, 2014, Ειδική Μνεία, Vittorio Veneto Film Festival Award, 2014).
Put Your Soul On Your Hand And Walk / Κράτα Την Ψυχή Σου Στο Χέρι Και Περπάτα» σε σκηνοθεσία Sepideh Farsi
Το συγκλονιστικό ντοκιμαντέρ που περιγράφει την ωμή καθημερινότητα των ανθρώπων της πολιορκημένης Λωρίδας της Γάζας «PUT YOUR SOUL ON YOUR HAND AND WALK / ΚΡΑΤΑ ΤΗΝ ΨΥΧΗ ΣΟΥ ΣΤΟ ΧΕΡΙ ΚΑΙ ΠΕΡΠΑΤΑ» σε σκηνοθεσία Sepideh Farsi (Βραβεία & Διακρίσεις: Επίσημη επιλογή στο Τμήμα ACID, Φεστιβάλ Καννών, 2025, Βραβείο Καλύτερης Ταινίας Encounters, Διεθνές Φεστιβάλ Κινηματογράφου Βερολίνου (Berlinale), 2025, Βραβείο Καλύτερου Ντοκιμαντέρ, Διεθνές Φεστιβάλ Κινηματογράφου Γιερεβάν, 2025.) κ.α
Καποδίστριας / Kapodistrias σε σενάριο και σκηνοθεσία Γιάννη Σμαραγδή
Όπως κάθε χρόνο έτσι και φέτος θα προβληθούν Ελληνικής και Κυπριακής παραγωγής ταινίες, όπως η ταινία «ΚΑΠΟΔΙΣΤΡΙΑΣ / KAPODISTRIAS» σε σενάριο και σκηνοθεσία Γιάννη Σμαραγδή και η Κυπριακή ταινία «ΣΜΑΡΑΓΔΑ / SMARAGDA: I GOT THICK SKIN AND I CAN’T JUMP» σε σενάριο και σκηνοθεσία Αιμίλιου Αβραάμ (Βραβεία & Διακρίσεις: Βραβείο Καλύτερης Κυπριακής Ταινίας & Βραβείο Καλύτερης Ερμηνείας (Νιόβη Χαραλάμπους), Διεθνές Φεστιβάλ Κινηματογραφικές Μέρες Κύπρος, 2025, Διεθνής Πρεμιέρα, Tallinn Black Nights Film Festival, 2024.)
«Love / Αγάπη Μόνο / Kjærlighet» σε σκηνοθεσία Dag Johan
Σε συνεργασία με το Queer Wave Film Festival θα προβληθεί η Νορβηγικής παραγωγής ταινία «LOVE / ΑΓΑΠΗ ΜΟΝΟ / KJÆRLIGHET» σε σκηνοθεσία Dag Johan Haugerud (Βραβεία & Διακρίσεις / Awards & Distinctions:Επίσημη Συμμετοχή στο Διαγωνιστικό Τμήμα, Φεστιβάλ Κινηματογράφου Βενετίας, 2024.)
ΠΛΗΡΟΦΟΡΙΕΣ:
Οι προβολές θα πραγματοποιούνται κάθε Τετάρτη, Πέμπτη, Παρασκευή, Σάββατο και Κυριακή, από τις 15 Ιουλίου μέχρι τις 13 Σεπτεμβρίου 2026, στις 21:00.
Τιμή εισιτηρίου: €5
Κάρτα διαρκείας: €55
Δωρεάν είσοδος για ΑμεΑ
*Πώληση / Προπώληση εισιτηρίων: Κινηματοθέατρο Κωνστάντια (τις ημέρες των προβολών, 19:30-21:00)
Κρατήσεις θέσεων γίνονται μόνο για κατόχους καρτών διαρκείας και ΑμεΑ, τηλεφωνικά στο 22348203, καθημερινά, 9:00-16:00
Για περισσότερες πληροφορίες να απευθύνεστε στα τηλέφωνα: 22348203, στην ιστοσελίδα του Θεάτρου Ένα theatroena.com.cy, στην ιστοσελίδα cypruscinemaoffice.cy καθώς και στο Facebook του Φεστιβάλ: Μαραθώνιος Θερινών Προβολών.
Διεύθυνση: Κινηματοθέατρο Κωνστάντια, Σόλωνος Μιχαηλίδη 15, Παλλουριώτισσα.
Συνδιοργανωτές: Υφυπουργείο Πολιτισμού
Θέατρο Ένα
Χορηγός Επικοινωνίας: ΡΙΚ
Σε συνεργασία με: QUEERWAVE
Με τη στήριξη: Όμιλος Φίλων Κινηματογράφου

Το Νερό στην Κύπρο – Θύμησες άλλων εποχών
2026-08-12 21:00 | Άλωνα, Άλωνα, Λευκωσία, Άλωνα, 2751

Κατά λάθος τρελαθήκαμε στο Δ.Δ Κιτίου
2026-08-12 21:00 | Κίτι, Λάρνακα, Κίτι, 7550

Ομαδικές αποστολές
2026-08-13 10:00 | Λευκωσία, Λευκωσία, Λευκωσία, 1065
🌞 Καλοκαιρινά Εργαστήρια “Γνώση & Χαρά” 🌞
Ένα καλοκαίρι γεμάτο δημιουργία, παιχνίδι, φαντασία και αξέχαστες εμπειρίες για παιδιά 4–12 ετών!
Κάθε Τρίτη & Πέμπτη | 10:00 – 12:00, τα παιδιά θα συμμετέχουν σε μοναδικές θεματικές δραστηριότητες όπως:
🎨 εικαστικές δημιουργίες
🧪 πειράματα & ανακαλύψεις
👩‍🍳 μαγειρική
🚀 ταξίδι στο διάστημα
🏅 αθλητισμός & σπουδαίοι αθλητές
📚 παραμύθια & βιβλιοδραστηριότητες
🤝 ομαδικά παιχνίδια
🎁 δώρα, εκπλήξεις και πιστοποιητικά συμμετοχής!
📍 Λακατάμια, Λευκωσία
💶 €60 τον μήνα ή €15 / φορά
📞 Πληροφορίες & εγγραφές: 99842164
Σας περιμένουμε για ένα καλοκαίρι γεμάτο γνώση, χαρά και δημιουργία! 💛

Antilalos Festival 2026
2026-08-13 19:00 | Κυπερούντα, Λεμεσός, Κυπερούντα, 4876
Το 7ο Μουσικό Φεστιβάλ Αντίλαλος θα γίνει την Πέμπτη 13 Αυγούστου 2026 στην Κυπερούντα.

35ο Φεστιβάλ Λόφου “Άκη Θεοδώρου”
2026-08-13 19:00 - 23:59 | Λόφου, Λεμεσός, Λόφου, 4716
Η γραφική Λόφου ετοιμάζεται να φορέσει τα γιορτινά της και να υποδεχθεί για ακόμη μία χρονιά το 35ο Φεστιβάλ «Άκης Θεοδώρου», έναν θεσμό που έχει συνδεθεί με την πολιτιστική και κοινωνική ζωή του χωριού.
Από τις 13 μέχρι τις 16 Αυγούστου, κάτοικοι, απόδημοι και επισκέπτες θα συναντηθούν στη Λόφου για τέσσερις ημέρες γεμάτες μουσική, φως, παράδοση και όμορφες στιγμές. Το φεστιβάλ επιστρέφει με στόχο να δημιουργήσει ξανά εκείνη τη μοναδική ατμόσφαιρα που χαρακτηρίζει τις μεγάλες καλοκαιρινές γιορτές της κυπριακής υπαίθρου.
Περισσότερο από μια σειρά εκδηλώσεων, το Φεστιβάλ «Άκης Θεοδώρου» αποτελεί μια μεγάλη συνάντηση γενεών. Μικροί και μεγάλοι έχουν την ευκαιρία να βρεθούν μαζί, να διασκεδάσουν και να μοιραστούν εμπειρίες σε ένα από τα πιο όμορφα παραδοσιακά χωριά της Κύπρου.
Η μουσική και η παράδοση βρίσκονται στο επίκεντρο της διοργάνωσης, ενώ ο χαρακτήρας του φεστιβάλ παραμένει άμεσα συνδεδεμένος με την έννοια της κοινότητας και του ανταμώματος. Για τέσσερα βράδια, η Λόφου αναμένεται να γεμίσει κόσμο, ρυθμό και ζωντάνια, προσφέροντας μια ακόμη αφορμή για καλοκαιρινή απόδραση στο βουνό.
Το 35ο Φεστιβάλ «Άκης Θεοδώρου» δίνει, λοιπόν, το μεγάλο καλοκαιρινό του ραντεβού από τις 13 έως τις 16 Αυγούστου, προσκαλώντας το κοινό να γίνει μέρος μιας γιορτής πολιτισμού, μουσικής και ανθρώπινης συνάντησης. Γιατί κάποιες από τις πιο όμορφες στιγμές του καλοκαιριού γεννιούνται εκεί όπου η μουσική, η παράδοση και οι άνθρωποι γίνονται μία μεγάλη παρέα.

Φέρτε μας Jalla
2026-08-13 20:30 | Δημοτικό Σχολείου Φοινιού, Κύπρος
Σας περιμένουμε και φέτος στο δροσερό Φοινί για να απολαύσουμε μαζί όμορφες καλοκαιρινές βραδιές, γεμάτες μουσική, διασκέδαση, θέατρο και δραστηριότητες για μικρούς και μεγάλους!

ΣΑΝ ΤΗΝ ΚΥΠΡΟ ΕΝ ΕΣΣΙΕΙ - 52ο Φεστιβάλ Άλωνας
2026-08-13 20:30 | Άλωνα, Άλωνα, Λευκωσία, Άλωνα, 2751

44ο Φεστιβάλ Λευκάρων - Back to the 80s, 90s & 00s
2026-08-13 20:30 - 23:30 | Λεύκαρα, Λάρνακα, Λεύκαρα, 7700, Κύπρος

Θκυό στάλες στο χώμαν
2026-08-13 20:30 - 2026-08-14 22:00 | Γιόλου, Γιόλου, Πάφος, Γιόλου, 8720, Κύπρος
Πρόγραμμα Καλοκαιρινών Εκδηλώσεων
Αύγουστος – Οκτώβριος 2026
Το Κοινοτικό Συμβούλιο Γιόλου σάς προσκαλεί να γίνετε μέρος των καλοκαιρινών εκδηλώσεων του χωριού μας.
Από τον Αύγουστο έως και τον Οκτώβριο, σας περιμένει ένα πλούσιο πρόγραμμα με πολιτιστικές και κοινωνικές δράσεις, αφιερωμένες στην παράδοση, τη μουσική, το θέατρο, τον αθλητισμό και την προσφορά προς τον συνάνθρωπο.
Ελάτε να γιορτάσουμε μαζί, να διασκεδάσουμε, να δημιουργήσουμε όμορφες αναμνήσεις και να ενισχύσουμε τους δεσμούς της κοινότητάς μας.
Πριν από τη διοργάνωση ή την παρουσίαση οποιασδήποτε εκδήλωσης, θα προηγείται η δημοσίευση ενός πλήρους και αναλυτικού προγράμματος.

Λένα Ζευγαρά στο Φεστιβάλ Πάχνας
2026-08-13 21:00 | Πάχνα, Λεμεσός, Πάχνα, 4700, Κύπρος
Μία από τις πιο δυνατές παρουσίες στη σύγχρονη λαϊκή μουσική σκηνή, η Λένα Ζευγαρά, έρχεται για μία και μοναδική εμφανίση στο νησί μας αυτό το καλοκαίρι!
Πιο συγκεκριμένα, ο Πολιτιστικός Πνευματικός Όμιλος Πάχνας «Άγιος Στέφανος» σε ανάρτησή του ανακοίνωσε ότι θα παρουσιάσει την Ελληνίδα καλλιτέχνιδα Λένα Ζευγαρά την Πέμπτη 13 Αυγούστου στο χωριό Πάχνα της επαρχίας Λεμεσού, στο πλαίσιο του καλοκαιρινού της φεστιβάλ.

Κατερίνα Λιόλιου στο Nava Seaside
2026-08-13 21:00 | NAVA Seaside, Pernera 37, Αμμόχωστος, Παραλίμνι, 5296
Μία από τις πιο αγαπημένες τραγουδίστριες της νέας γενιάς, η Κατερίνα Λιόλιου, ανεβαίνει στη σκηνή του Nava Seaside στον Πρωταρά, χαρίζοντας στο κοινό μια ξεχωριστή καλοκαιρινή βραδιά δίπλα στη θάλασσα.
Την Πέμπτη 13 Αυγούστου, το ειδυλλιακό σκηνικό του Nava Seaside θα γεμίσει μουσική, πάθος και ενέργεια, με την Κατερίνα Λιόλιου να ερμηνεύει όλες τις μεγάλες επιτυχίες της, σε ένα live που αναμένεται να είναι από τα κορυφαία μουσικά γεγονότα του φετινού καλοκαιριού.
Αν αγαπάς τις δυνατές ερμηνείες, την καλοκαιρινή ατμόσφαιρα και τις βραδιές δίπλα στο κύμα, τότε αυτή είναι μια εμφάνιση που δεν πρέπει να χάσεις.
>> Πέμπτη 13 Αυγούστου, Nava Seaside, Πρωταράς. Οι πόρτες ανοίγουν στις 21:00.
Πληροφορίες & κρατήσεις: 22777744
Online κρατήσεις: www.navaseaside.com
Εξασφάλισε έγκαιρα το τραπέζι σου και ζήσε μία από τις μεγαλύτερες μουσικές βραδιές του φετινού καλοκαιριού στον Πρωταρά.

Η Μαρικκού η Ράφτενα στο Δ.Δ Κιτίου
2026-08-13 21:00 | Κίτι, Λάρνακα, Κίτι, 7550

52ο Φεστιβάλ Άλωνας - Διαγωνισμός πιλόττας και ταβλιού και Τομπόλα
2026-08-14 10:00 - 20:30 | Άλωνα, Άλωνα, Λευκωσία, Άλωνα, 2751

Deborah De Luca
2026-08-14 17:00 | Aya Resort, Filinas 31, Αμμόχωστος, Αγία Νάπα, 5330
The Queen of Naples under the Cyprus sky.
One of the most prominent flag-bearers for techno globally and a regular fixture inside the world’s most distinguished DJ booths, Deborah De Luca has captivated audiences with her electrically charged performances, fusing hard techno, minimal grooves and melodic soundscapes into a signature sound that has made her one of the most respected artists in electronic music today.
From huge international festivals to intimate club settings, The Queen of Naples continues to leave an indelible mark on dance floors across the globe.
Friday 14 August
AYA Resort · Ayia Napa, Cyprus
Starts at 17:00
Tickets via Ticketmaster.cy
Info & Reservations: 99768515
Sponsored by Belvedere
Powered by Mix FM
By Skynovel
Magic happens under the stars.
